CELEX: 62009TA0472
Language: mt
Date: 2014-12-09 00:00:00
Title: Kawżi T-472/09 u T-55/10: Sentenza tal-Qorti Ġenerali tad- 9 ta’ Diċembru 2014 – SP vs Il-Kummissjoni [ “Kompetizzjoni — Akkordji — Suq tal-vireg jew tar-rombli għar-rinfurzar tal-konkrit — Deċiżjoni li tikkonstata ksur tal-Artikolu 65 KEFA, wara l-iskadenza tat-Trattat KEFA, abbażi tar-Regolament (KE) Nru 1/2003 — Iffissar tal-prezzijiet u tat-termini għall-ħlas — Limitazzjoni jew kontroll tal-produzzjoni jew tal-bejgħ — Ksur tal-forom proċedurali sostanzjali — Bażi legali — Eċċess ta’ poter u użu ħażin ta’ proċedura — Multi — Limitu previst fl-Artikolu 23(2) tar-Regolament Nru 1/2003 — Rikors għal annullament — Deċiżjoni ta’ modifika — Inammissibbiltà” ]

2.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 34/20
            
         Sentenza tal-Qorti Ġenerali tad-9 ta’ Diċembru 2014 – SP vs Il-Kummissjoni
   (Kawżi T-472/09 u T-55/10) (1)
   
   ([“Kompetizzjoni - Akkordji - Suq tal-vireg jew tar-rombli għar-rinfurzar tal-konkrit - Deċiżjoni li tikkonstata ksur tal-Artikolu 65 KEFA, wara l-iskadenza tat-Trattat KEFA, abbażi tar-Regolament (KE) Nru 1/2003 - Iffissar tal-prezzijiet u tat-termini għall-ħlas - Limitazzjoni jew kontroll tal-produzzjoni jew tal-bejgħ - Ksur tal-forom proċedurali sostanzjali - Bażi legali - Eċċess ta’ poter u użu ħażin ta’ proċedura - Multi - Limitu previst fl-Artikolu 23(2) tar-Regolament Nru 1/2003 - Rikors għal annullament - Deċiżjoni ta’ modifika - Inammissibbiltà”])
   (2015/C 034/21)
   Lingwa tal-kawża: it-Taljan
   
      Partijiet
   
   
      Rikorrenti: SP SpA (Brescia, l-Italja) (rappreżentant: G. Belotti, avukat)
   
      Konvenuta: Il-Kummissjoni Ewropea (rappreżentanti: fil-Kawża T-472/09, inizjalment R. Sauer, V. Di Bucci u B. Gencarelli, sussegwentement R. Sauer u R. Striani, bħala aġenti, assistiti minn M. Moretto, avukat, u, fil-Kawża T-55/10, inizjalment R. Sauer u B. Gencarelli, sussegwentement R. Sauer u R. Striani, assistiti minn M. Moretto)
   
      Suġġett
   
   Fil-Kawża T-472/09, talba għall-konstatazzjoni ta’ nuqqas ta’ eżistenza jew ta’ annullament tad-Deċiżjoni tal-Kummissjoni C (2009) 7492 finali, tat-30 ta’ Settembru 2009, dwar proċedura għall-applikazzjoni tal-Artikolu 65 KEFA (Każ COMP/37.956 – Vireg li jirrinforzaw il-konkrit, adozzjoni mill-ġdid), sussidjarjament, talba għall-annullament tal-Artikolu 2 tal-imsemmija deċiżjoni, u b’mod ulterjorment sussidjarju, talba għat-tnaqqis tal-ammont tal-multa imposta fuq ir-rikorrenti, kif ukoll, fil-Kawża T-55/10, talba għall-annullament tad-Deċiżjoni tal-Kummissjoni C (2009) 9912 finali, tat-8 ta’ Diċembru 2009, li temenda d-Deċiżjoni C (2009) 7492 finali.
   
      Dispożittiv
   
   
               1)
            
            
               Il-Kawżi T-472/09 u T-55/10 għandhom jingħaqdu għall-finijiet tas-sentenza.
            
         
               2)
            
            
               Fil-Kawża T-472/09, SP vs Il-Kummissjoni:
               
                           —
                        
                        
                           l-Artikolu 2 tad-Deċiżjoni tal-Kummissjoni C (2009) 7492 finali, tat-30 ta’ Settembru 2009, dwar proċedura għall-applikazzjoni tal-Artikolu 65 KEFA (Każ COMP/37.956 – Vireg għar-rinfurzar tal-konkrit, adozzjoni mill-ġdid), hija annullata sa fejn timponi, in solidum, multa ta’ EUR 14,35 miljun lil SP SpA;
                        
                     
                           —
                        
                        
                           il-kumplament tar-rikors huwa miċħud;
                        
                     
                           —
                        
                        
                           SP għandha tbati nofs l-ispejjeż relattivi tagħha;
                        
                     
                           —
                        
                        
                           il-Kummissjoni għandha tbati l-ispejjeż relattivi tagħha u nofs l-ispejjeż esposti minn SP.
                        
                     
         
               3)
            
            
               Fil-Kawża T-55/10, SP vs Il-Kummissjoni:
               
                           —
                        
                        
                           ir-rikors huwa miċħud;
                        
                     
                           —
                        
                        
                           SP hija kkundannata għall-ispejjeż.
                        
                     
         
      (1)  ĠU C 24, 30.1.2010.